AndreaBozzo/ceres-open-data-index huggingface dataset:
Podatkovna zbirka o overitvah merilnih instrumentov

Evidenca MIRS-Info Overitve merilnih instrumentov je informativna zbirka podatkov o prvih, rednih in izrednih overitvah meril, ki so jih izvedli Urad RS za meroslovje in pravne osebe ali samostojni podjetniki posamezniki, ki jim je Urad izdal odločbo o imenovanju za izvajanje overitev (»imenovane osebe«).
Prva overitev merila mora biti izvedena preden je merilo dano v uporabo (na podlagi Pravilnika o načinih ugotavljanja skladnosti za posamezne vrste merilnih instrumentov ter o vrstah in načinih njihove označitve z oznakami skladnosti (Uradni list RS, št. 72/01, 53/07 in 79/13 in 103/22) ali na podlagi Pravilnika o merilnih instrumentih (Uradni list RS, št. 19/16 in 98/23) oziroma Pravilnika o meroslovnih zahtevah za neavtomatske tehtnice (Uradni list RS, št. 25/16)). Ko so merila dana v uporabo, pa mora njihov imetnik zagotoviti, da se redno pregledujejo z rednimi oziroma izrednimi overitvami. Za vsako zakonsko merilo v uporabi je treba v določenem času preveriti, ali je merilni rezultat merila še znotraj največjih dopustnih pogreškov, ki jih določajo meroslovni predpisi.



Tags: Tehnologija in tehnični predpisi
Organization: MINISTRSTVO ZA GOSPODARSTVO, TURIZEM IN ŠPORT - URAD REPUBLIKE SLOVENIJE ZA MEROSLOVJE
Podatkovna zbirka certifikatov o odobritvah tipa merilnih instrumentov

Zbirka kopij certifikatov o odobritvi tipa s prilogami, ki jih je izdal Urad RS za meroslovje (na podlagi Pravilnika o načinih ugotavljanja skladnosti za posamezne vrste merilnih instrumentov ter o vrstah in načinih njihove označitve z oznakami skladnosti (Uradni list RS, št. 72/01, 53/07 in 79/13)) oz. njegovi predhodniki ter slovenski priglašeni organi na področju MID in NAWI direktive (Pravilnik o merilnih instrumentih (Uradni list RS, št. 19/16) oz. Pravilnik o meroslovnih zahtevah za neavtomatske tehtnice (Uradni list RS, št. 25/16)). Certifikat o odobritvi tipa merila in njegova priloga vsebujejo informacije, ki jih pooblaščeni izvajalci overitev potrebujejo za ugotovitev skladnosti s tipom pri dajanju merila na trg ter informacije o načinu zaščite merila pred nepooblaščenimi posegi. Zbirka omogoča iskanje po vrstah meril, proizvajalcu, oznaki odobritve tipa in tipu merila ter vsebuje tako kopije certifikatov, prilog, dodatkov in revizij.



Tags: Tehnologija in tehnični predpisi
Organization: MINISTRSTVO ZA GOSPODARSTVO, TURIZEM IN ŠPORT - URAD REPUBLIKE SLOVENIJE ZA MEROSLOVJE
Tržno informacijski sistem

Tržno informacijski sistem obsega zbiranje, obdelavo in objavljanje podatkov o količinah in cenah določenih kmetijskih pridelkov in živil. Objavljajo se tržna poročila za mleko in mlečne izdelke, za goveje, prašičje in ovčje meso, perutninsko meso in konzumna jajca, valilna jajca, vino, sadje in zelenjavo, etilni alkohol, žita ter odkupovalce pšenice v času žetve.
Agencija za kmetijske trge in razvoj podeželja je zaradi uskladitve z določbami Zakona o dostopnosti spletišč in mobilnih aplikacij (ZDSMA) spremenila obliko tržnih poročil. Ta so zdaj, z namenom zagotavljanja večje dostopnosti, pripravljena v obliki Excel tabel. Tudi arhivskim podatkom, ki so trenutno le delno dostopni, bo dodana alternativna različica z dostopno vsebino v Excel obliki.


Tags: kmetijska politika, kmetijski trgi, tržno leto
Organization: REPUBLIKA SLOVENIJA, MINISTRSTVO ZA KMETIJSTVO, GOZDARSTVO IN PREHRANO, AGENCIJA REPUBLIKE SLOVENIJE ZA KMETIJSKE TRGE IN RAZVOJ PODEŽELJA
Sprejeti proračuni občin

Proračuni občin so ena od štirih blagajn javnega financiranja v Republiki Sloveniji. Sprejeti proračuni občin so temeljni finančni načrt lokalnih skupnosti, v katerem so opredeljeni načrtovani prihodki ter načrtovana poraba sredstev za izvajanje nalog in storitev v korist prebivalcev. Zbirni podatki vseh slovenskih občin so objavljeni v skladu z načelom transparentnosti javnih financ in so na voljo za analize, primerjave ter uporabo v raziskovalne in informativne namene.

Proračune občin sestavljajo splošni del, posebni del in načrt razvojnih programov. V prvem, splošnem delu proračuna, je informacija o tem, kako občine zbirajo prihodke in kako jih porabljajo. Kdo porablja sredstva in za katera programska področja, je navedeno v posebnem delu proračuna. Načrt razvojnih programov (NRP) kot tretji del proračunov občin prikazuje posamezne projekte  neposrednih proračunskih uporabnikov na lokalni ravni za celotno obdobje njihovega trajanja. Podatki o NRPjih niso na voljo v strojno berljivem formatu.

Objavljeni podatki vsebujejo zadnji sprejeti in poslani proračun občine na spletni strežnik MF-OPPrA, ki je lahko sprejeti proračun ali spremembe sprejetega proračuna ali rebalans proračuna.

Vir podatkov so podatki občin, ki jih je Ministrstvo za finance - Sektor za sistem financiranja lokalnih skupnosti zbral na podlagi pravilnika o predložitvi sprejetih občinskih proračunov (Uradni list RS, št. 115/07 in 47/09) od leta 2008 dalje.


Več o proračunih občin si lahko preberete na spletnih straneh državne uprave: https://www.gov.si/teme/financiranje-obcin/


Tags: občinski proračun
Organization: MINISTRSTVO ZA FINANCE
94. spremljanje zaključka procesa denacionalizacije - stanje na dan 31. 3. 2026

Čeprav se je Vlada RS konec marca seznanila z Informacijo o aktivnostih za zaključek vseh postopkov denacionalizacije pred upravnimi organi do 31. 12. 2028 (sklep št. 49900-2/2026/3 z dne 26. 3. 2026) in o načrtovani koncentraciji nerešenih zadev pri Upravni enoti Celje, bomo do vzpostavitve pogojev za prevzem zadev s strani UE Celje statistične podatke še vedno pridobivali od vseh UE, zato vam tudi tokrat pošiljam podatke v nespremenjeni obliki.  

Torej število pravnomočno zaključenih zadev pri upravnih enotah se je glede na prejšnje poročanje (stanje na dan 31. 12. 2025) zvišalo za 2 (iz 38.427 na 38. 429). Skupno število nerešenih zadev pri upravnih enotah se je v tem trimesečnem obdobju zvišalo za 1 (na 29).  
 
Do 94. spremljanja realizacije zaključka procesa denacionalizacije je postopke v celoti, z vsemi pravnomočno zaključenimi zadevami, zaključilo 34 upravnih enot. Na prvi stopnji odločanja imajo vse zadeve zaključene štiri upravne enote, in sicer Cerknica, Gornja Radgona, Hrastnik in Tržič, ki pa imajo nekaj zadev še v pritožbi.

Ministrstvo za kulturo, ki odloča na prvi stopnji o denacionalizaciji stvari, ki so zavarovane po predpisih o varstvu kulturne dediščine, ima še 8 nerešenih zadev na prvi stopnji in 9 zadev v pritožbi, Ministrstvo za naravne vire in prostor, ki odloča na prvi stopnji o vračilu premoženja, zavarovanega po predpisih o ohranjanju narave, pa ima na prvi stopnji še 1 nerešeno zadevo in 2 zadevi v pritožbi (že od 31. 3. 2024).

Pri vseh upravnih organih na prvi stopnji odločanja (upravne enote, MK, MKGP, MOP in MF) je bilo skupno vloženih 39.715 denacionalizacijskih zahtevkov, od tega je pravnomočno zaključenih 39.652 zadev, kar predstavlja 99,8 % realizacijo glede na vse vložene zadeve.

Nerešenih je ostalo še 63 zadev, od tega je na prvi stopnji 38 nerešenih zadev, v pritožbi na drugi stopnji ter na upravnem in vrhovnem sodišču pa je skupaj še 25 zadev.
Ministrstva, ki na drugi stopnji rešujejo pritožbe, so v obdobju treh mesecev skupaj rešila 7 denacionalizacijskih zadev.
 
Na drugi stopnji (v pritožbi na ministrstvih) je skupaj nerešenih še 7 denacionalizacijskih zadev.


Tags: denacionalizacija, denacionalizacija zadev, reševanje denacionalizacije
Organization: MINISTRSTVO ZA PRAVOSODJE
Seznam OE UJP s pristojnostmi po občinah

Prikaz podatkov območnih enot Uprave RS za javna plačila s pristojnostmi po občinah (oznaka in naziv območne enote UJP, šifra občine, naziv občine)


Tags: OE UJP, pristojnost po občinah
Organization: MINISTRSTVO ZA FINANCE UPRAVA REPUBLIKE SLOVENIJE ZA JAVNA PLAČILA
Seznam posebnih namenskih transakcijskih računov

Prikaz podatkov o posebnih namenskih transakcijskih računih proračunskih uporabnikov, odprtih pri Banki Slovenije, na katerih se ločeno vodijo sredstva za namene, določene z zakonom (sredstva donacij,  sredstva za projekte …) po stanju zadnjega dne v mesecu

Tags: posebni namenski transakcijski račun, proračunski uporabnik
Organization: MINISTRSTVO ZA FINANCE UPRAVA REPUBLIKE SLOVENIJE ZA JAVNA PLAČILA
Seznam podračunov za namen nakazovanja začasno zaseženih ali odvzetih denarnih sredstev - sodni depoziti

Prikaz podatkov o podračunih za namen nakazovanja začasno zaseženih ali odvzetih denarnih sredstev po stanju zadnjega dne v mesecu

Tags: podračuni za namen nakazovanja začasno zaseženih ali odvzetih denarnih sredstev, sodni depozit
Organization: MINISTRSTVO ZA FINANCE UPRAVA REPUBLIKE SLOVENIJE ZA JAVNA PLAČILA
Seznam EZR občin in pristojnih območnih enot UJP

Prikaz podatkov o enotnih zakladniških računih občin in pristojnih območnih enot Uprave RS za javna plačila (oznaka EZR, šifra in naziv občine, pristojna območna enota UJP)

Tags: naziv občine, oznaka EZR, pristojna območna enota UJP, šifra občine
Organization: MINISTRSTVO ZA FINANCE UPRAVA REPUBLIKE SLOVENIJE ZA JAVNA PLAČILA
Seznam upravljavcev sredstev sistema enotnega zakladniškega računa

Prikaz podatkov o upravljavcih sredstev sistema enotnega zakladniškega računa (naziv upravljavca, šifra upravljavca sredstev sistema enotnega zakladniškega računa)


Tags: EZR, upravljavec sredstev sistema enotnega zakladniškega računa
Organization: MINISTRSTVO ZA FINANCE UPRAVA REPUBLIKE SLOVENIJE ZA JAVNA PLAČILA
Evidenca o državnih cestah

Evidenca obsega evidenco osi državnih cest in križišč, tehnične podatke o državnih cestah in objektih na njih ter evidenco prometnih podatkov. Evidenco o državnih cestah vodi in vzdržuje Direkcija RS za infrastrukturo.

Osnova evidence je grafični sloj osi državnih cest z atributnimi podatki o cestah, odsekih in stacionažah (kilometražah) na odsekih. Ostali podatki iz evidence državnih cest (npr. širina ceste, št. voznih pasov, material vozne površine, prometne obremenitve, itd.) se vodijo kot atributni podatki, kjer je lokacija na odseku določena preko stacionaž. Vodi se tudi grafični sloj lokacije križišč - stičišča osi kategoriziranih cest z osmi drugih kategoriziranih ali nekategoriziranih cest ali druge značilne točke, kjer se spremeni odsek ceste.

Tags: Nacionalno, Prometna omrežja
Organization: MINISTRSTVO ZA INFRASTRUKTURO, DIREKCIJA REPUBLIKE SLOVENIJE ZA INFRASTRUKTURO
Letna poročila o delu Inšpektorata za javni sektor

Inšpektorat je dolžan vsako leto poročati o svojem delu Vladi RS. Poročilo vsebuje naslednje podatke: kadrovska zasedba, obseg reševanja zadev, izvajanje strateških usmeritev in prioritet, delovanje inšpekcije, prijava domnevnih kršitev zakonodaje, rešene zadeve in ugotovljene kršitve, izvlečki najpomembnejših zapisnikov, zaznane sistemske pomanjkljivosti in dane pobude, zaključne ugotovitve in predlogi.

Tags: javni uslužbenci, kadrovske zadeve, organi državne uprave, zaposleni
Organization: MINISTRSTVO ZA JAVNO UPRAVO, INŠPEKTORAT ZA JAVNI SEKTOR
Evidenca izdanih dovoljenj izvajalcem usposabljanja o ravnanju z orožjem

Znanje o ravnanju z orožjem (6. točka drugega odstavka 14. člena Zakona o orožju) se dokazuje s potrdilom o opravljenem preizkusu znanja o ravnanju z orožjem. Preizkus znanja o ravnanju z orožjem se opravi po opravljenem usposabljanju o ravnanju z orožjem. Usposabljanje o ravnanju z orožjem izvaja izvajalec usposabljanja, ki ima dovoljenje ministrstva, pristojnega za notranje zadeve, za izvajanje usposabljanja o ravnanju z orožjem.

Tags: ZOro-1, usposabljanje o ravnanju z orožjem, varno rokovanje z orožjem
Organization: MINISTRSTVO ZA NOTRANJE ZADEVE
Evidenca fundacij za izboljšanje zaposlitvenih možnosti

110. člen 

(evidenca fundacij) 

(1) Na podlagi izdanega soglasja k aktu o ustanovitvi, ministrstvo, pristojno za delo, po uradni dolžnosti vpiše fundacijo v evidenco fundacij za izboljšanje zaposlitvenih možnosti (v nadaljnjem besedilu: evidenca fundacij). 

(2) Podatki iz evidence fundacij, razen podatka o enotni matični številki občana (v nadaljnjem besedilu: EMŠO), so javni. 111. člen 

(vsebina evidence fundacij) 

V evidenco fundacij se vpišejo naslednji podatki: 

- ime in sedež ustanovitelja oziroma ustanoviteljev; 

- ime in sedež fundacije; 

- naslov sedeža; 

- ustanovitveno premoženje; 

- datum in številka akta o ustanovitvi; 

- osebno ime, EMŠO in naslov stalnega prebivališča pooblaščenih oseb za zastopanje; 

- prenehanje fundacije.

Tags: zaposlitvene možnosti
Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Seznam zdravilcev z veljavnimi licencami za opravljanje zdravilske dejavnosti

Navedeni so zdravilci z veljavnimi licencami za opravljanje zdravilske dejavnosti.
Zdravilsko dejavnost lahko opravlja le zdravilec z veljavno licenco, ki je javna listina. Licenca izkazuje strokovno usposobljenost zdravilca za samostojno izvajanje posameznih zdravilskih sistemov in metod ter jo Ministrstvo za zdravje podeli za obdobje sedmih let.

Tags: licenca, zdravilec, zdravilska dejavnost, zdravilska metoda
Organization: MINISTRSTVO ZA ZDRAVJE
Namenska raba prostora

Namenska raba prostora je s prostorskimi akti določena raba površin in objektov, ki ob upoštevanju pretežnosti in prepletanja dopustnih dejavnosti določa namen, za katerega se lahko te uporabljajo.

Namenska raba prostora se vodi v okviru zbirke prostorskih aktov.

Tags: Nacionalno, Namenska raba prostora, Namenska raba tal, PIS, Podatki velike vrednosti, Prostorski akti, Prostorski informacijski sistem
Organization: MINISTRSTVO ZA NARAVNE VIRE IN PROSTOR
Register dajalcev kreditov za opravljanje storitev potrošniškega kreditiranja

Register dajalcev kreditov za opravljanje storitev potrošniškega kreditiranja vodi Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana na podlagi 34. člena Zakona o potrošniških kreditih (Uradni list RS, št. 77/16, 92/21 – ZBan-3 in 12/24 – ZKSNKB, v nadaljevanju: ZPotK-2). 

V Register dajalcev kreditov za opravljanje storitev potrošniškega kreditiranja so vpisani dajalci kreditov, ki so pridobili dovoljenje po ZPotK-2. V skladu z drugim odstavkom 34. člena ZPotK-2 se v register vpiše dajalca kredita, ko je odločba o izdaji ali podaljšanju dovoljenja dokončna.




Tags: gospodarske družbe, potrošniško kreditiranje
Organization: MINISTRSTVO ZA GOSPODARSTVO, TURIZEM IN ŠPORT
Zbirka podatkov o sistemih umetne inteligence v javnem sektorju

Zbirka podatkov o sistemih umetne inteligence v javnem sektorju deluje kot enotna informacijska točka, ki zagotavlja preglednost uporabe umetne inteligence pri izvajanju javnih nalog.

V okviru tega postopka organi javnega sektorja poročajo o sistemih umetne inteligence oziroma informacijskih rešitvah, ki vključujejo umetno inteligenco in se uporabljajo pri njihovem delu. Zbirko podatkov zagotavlja Ministrstvo za digitalno preobrazbo.




Tags: algoritem, javni sektor, umetna inteligenca
Organization: MINISTRSTVO ZA DIGITALNO PREOBRAZBO
Sodbe Evropskega sodišča za človekove pravice

Pregled sodb ESČP proti Sloveniji, kjer je ESČP ugotovilo kršitev Evropske konvencije za človekove pravice (EKČP) in njihovega izvrševanja (1994 - 2022):
Sodbe ESČP so dostopne v izvirniku v angleškem in francoskem jeziku na spletni strani Evropskega sodišča za človekove pravice kot edini avtentični različici (spletna stran: https://hudoc.echr.coe.int) prav tako so na tej spletni strani objavljeni prevodi v slovenski jezik (slednji prevodi so informativne narave).
V tabeli so navedene sodbe Evropskega sodišča za človekove pravice, kjer je bila ugotovljena ena ali več kršitev EKČP s strani Republike Slovenije in status njihovega izvrševanja.

Tabela vsebuje:

- ob navedbi številke pritožbe povezavo na vsebino sodbe v bazo HUDOC Evropskega sodišča za človekove pravice, kjer je moč najti tudi neuradni prevod v slovenski jezik;
- ime zadeve (ali skupine zadev, vsebinsko podobne sodbe so združene v skupine);
- datum sodbe;
- datum njene pravnomočnosti;
- ugotovljeno kršitev EKČP oziroma kratka vsebina;
- povezavo na stran Sveta Evrope, kjer je objavljeno akcijsko poročilo, v katerem Slovenija poroča o izvedbi posameznih in skupinskih ukrepov (ali akcijski načrt, v kolikor je faza za izvrševanje pričakovana daljša, na primer potrebna je sprememba zakonodaje);
- ter v primerih, ko je sodba izvršena, tudi povezavo na zaključno resolucijo Odbora ministrov Sveta Evrope.

Tags: ESČP sodbe, mednarodne sodbe za človekove pravice, človekove pravice sodbe
Organization: MINISTRSTVO ZA PRAVOSODJE
Letna poročila Uprave RS za izvrševanje kazenskih sankcij

Letno poročilo URSIKS – je zbirka podatkov s ključnimi statističnimi kazalniki o izvrševanju kazenskih sankcij v zavodih v posameznem koledarskem letu. Prikazuje predvsem število in strukturo zaprtih oseb, zasedenost zavodov ter osnovne trende, zato je namenjena preglednemu letnemu spremljanju stanja in informiranju javnosti.

Podatki izhajajo iz administrativnih evidenc URSIKS; možne so manjše metodološke razlike med leti in delna agregacija zaradi varstva osebnih podatkov, kar lahko omeji podrobnejše primerjave. Dodatna pojasnila k delu tabel, kazalnikov in uporabljenih pojmov so na voljo v letnih poročilih.

Tags: UIKS, ZPKZ, ZPMZKZ, kazenske sankcije, mladoletnik, obsojenec, pripor, pripornik, zapor
Organization: MINISTRSTVO ZA PRAVOSODJE UPRAVA RS ZA IZVRŠEVANJE KAZENSKIH SANKCIJ
Evidenca pravnih oseb, ki delujejo v javnem interesu na področju spodbujanja razvoja turizma

Podeljevanje statusa pravnim osebam, ki delujejo v javnem interesu na področju spodbujanja razvoja turizma na nacionalni ravni ali v okviru turističnega območja katerih ustanovitelj ali soustanovitelj je občina.

Tags: evidenca PS na področju SRT
Organization: MINISTRSTVO ZA GOSPODARSTVO, TURIZEM IN ŠPORT
Pripombe Informacijskega pooblaščenca na predloge predpisov

Zbirka vsebuje mnenja Informacijskega pooblaščenca na zakonodajne predloge, ki jih podaja na podlagi 55. člena Zakona o varstvu osebnih podatkov (ZVOP-2) ter 57. člena Uredbe (EU) 2016/679 (Splošna uredba o varstvu podatkov).

Tags: varstvo osebnih podatkov
Organization: INFORMACIJSKI POOBLAŠČENEC
Seznam reprezentativnih sindikatov

Seznam reprezentativnih sindikatov obsega seznam zvez in konfederacij sindikatov, ki so pridobile lastnost reprezentativnosti za območje države z navedbo dejavnosti in poklicev, v katerih so pridobili lastnost reprezentativnosti in seznam sindikatov, ki so pridobili lastnost reprezentativnosti v določeni dejavnosti ali poklicu. 

Tags: reprezentativnost, sindikati
Organization: REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI
Epidemiološko spremljanje SARS-CoV-2 v odpadni vodi, Slovenija

Epidemiološko spremljanje virusa SARS-CoV-2 v odpadnih vodah predstavlja komplementaren sistem spremljanja okužb s SARS-CoV-2, ki omogoča prostorsko in časovno spremljanje okužb s SARS-CoV-2 na populacijski ravni. Deluje na principu kvantitativne analize izločene ribonukleinske kisline (RNK) virusa v odpadnih vodah, ki se stekajo v čistilne naprave. Na podlagi analiz obremenitev odpadne vode z izločenim RNK virusa lahko pridobimo informacije o razširjenosti virusa v opazovani populaciji, ki jo predstavljajo vsi priključeni na posamezno čistilno napravo, neodvisno od tega, ali imajo izražene bolezenske znake, lahko tudi le blago izražene ali pa so brez bolezenskih znakov. Čeprav je SARS-CoV-2 virus, ki povzroča obolenje dihal, ga 48,1 % bolnikov izloča tudi z odvajanjem blata.

Spremljanje SARS-CoV-2 v odpadnih vodah se izvaja v vseh 12 statističnih regijah v Republiki Sloveniji. V spremljanje je vključenih 16 komunalnih čistilnih naprav (KČN), v katere se stekajo odpadne vode 730.887 (34,4 %) prebivalcev Slovenije iz 33 občin.


Tags: SARS-CoV-2, epidemiološko spremljanje, komunalne odpadne vode
Organization: NACIONALNI INŠTITUT ZA JAVNO ZDRAVJE
Pooblaščeni izvajalci overitev

Podatkovna zbirka »Pooblaščeni izvajalci overitev« vsebuje podatke o poslovnih subjektih, ki lahko izvajajo overitve merilnih instrumentov, imenovanih osebah, odobrenih sistemih kakovosti in priznanih tujih izvajalcih prvih overitev.

»Imenovane osebe« so poslovni subjekti, ki jih za izvajanje overitev merilnih instrumentov pooblasti Urad na podlagi Pravilnika o zahtevah, postopku imenovanja, nalogah in nadzoru imenovanih oseb na področju meroslovja (PISRS).

»Odobreni sistemi kakovosti« so proizvajalci merilnih instrumentov, ki izvajajo overitve merilnih instrumentov na podlagi odobritve sistema kakovosti, ki jo podeli Urad v skladu s Pravilnikom o merilnih instrumentih (implementacija Direktive o merilnih instrumentih (MID)) ali Pravilnikom o meroslovnih zahtevah za neavtomatske tehtnice.

»Priznani tuji izvajalci prvih overitev« so tuji proizvajalci merilnih instrumentov, ki jim Urad z odločbo v skladu s Pravilnikom o načinih ugotavljanja skladnosti za posamezne vrste merilnih instrumentov ter o vrstah in načinih njihove označitve z oznakami skladnosti (PISRS) prizna da prve overitve, ki jih izvedejo, veljajo tudi v Republiki Sloveniji.

Tags: Tehnologija in tehnični predpisi
Organization: MINISTRSTVO ZA GOSPODARSTVO, TURIZEM IN ŠPORT - URAD REPUBLIKE SLOVENIJE ZA MEROSLOVJE
Evidenca nevladnih organizacij v javnem interesu na področju vzgoje in izobraževanja

Ministrstvo za vzgojo in izobraževanje z odločbo podeljuje oziroma odvzema status nevladne organizacije, ki deluje v javnem interesu na področju vzgoje in izobraževanja skladno z Zakonom o nevladnih organizacijah (Ur. l. RS, št. 21/18) in Pravilnikom o določitvi kriterijev za izkazovanje pomembnejših dosežkov delovanja nevladnih organizacij za podelitev statusa nevladne organizacije v javnem interesu na področjih vzgoje in izobraževanja, znanosti, raziskovalne dejavnosti in športa (Uradni list RS, št. 32/19). 

Evidenca nevladnih organizacij v javnem interesu na področju vzgoje in izobraževanja je del evidence nevladnih organizacij v javnem interesu (ENO), ki jo v elektronski obliki vodi pristojna organizacija za javnopravne evidence in storitve (AJPES). Evidenca se vodi na podlagi podatkov ministrstev, pristojnih za podelitev in odvzem statusa nevladne organizacije v javnem interesu, in je namenjena vpisu in javni objavi pravno pomembnih podatkov o nevladnih organizacijah v javnem interesu.

Tags: javni interes, nevladne organizacije
Organization: MINISTRSTVO ZA VZGOJO IN IZOBRAŽEVANJE
Arhivska objava javnih prireditev

Prikaz podatkov o javnih shodih in prireditvah, ki so bili s strani pristojnih policijskih postaj oziroma pristojnih upravnih enot objavljeni na portalu e-Uprava. 

Podatki so objavljeni glede na leto objave in jih je mogoče pregledovati in sortirati glede na: naziv shoda oziroma prireditve, organizatorja shoda oziroma prireditve, kraj shoda oziroma prireditve, datum začetka in konca shoda oziroma prireditve, vrsto zbiranja (shod ali prireditev), subjekt, ki je dogodek objavil (policijska postaja ali upravna enota).

OPOMBA:
Zaradi omejevanja oziroma prepovedi zbiranja in organiziranja javnih prireditev in shodov v letih 2020, 2021 in v prvi polovici leta 2022 zaradi ukrepov za zajezitev nalezljive bolezni Covid-19, nekatere prireditve kljub prijavi niso bile izvedene (prireditve, ki so bile prijavljene oziroma dovoljene v času, ko zbiranje ni bilo omejeno in bi se izvedle v času, ko je bilo zbiranje omejeno oziroma prepovedano). Prav tako pa so zaradi ukrepov, ki so v letu 2020 veljali za preprečevanje prenosa nalezljive bolezni Covid-19, v seznamu navedene tudi prireditve, ki jih sicer na podlagi zakona, ki ureja javna zbiranja, ni potrebno prijavljati (npr. kino predstave v kinematografih,  gledališke predstave v gledališčih, razstave v galerijah ipd.)		

Tags: uprava
Organization: MINISTRSTVO ZA NOTRANJE ZADEVE